
[bookmark: Sujet][bookmark: References]Az Európai Parlament 2025. március 12-i jogalkotási állásfoglalása az Európai Unió és a Norvég Királyság között az 1994. évi Általános Vám- és Kereskedelmi Egyezmény (GATT) XXVIII. cikke értelmében létrejött, az EU CLXXV. engedményes listájában szereplő valamennyi vámkontingensre vonatkozó engedményeknek az Egyesült Királyság Európai Unióból való kilépése következtében szükséges módosításával kapcsolatos megállapodást módosító, az Európai Unió és a Norvég Királyság között levélváltás formájában létrejött megállapodásnak az Unió nevében történő megkötéséről szóló tanácsi határozat tervezetéről (13817/2023 – C10-0189/2024 – 2023/0341(NLE))
(Egyetértés)
Az Európai Parlament,
–	tekintettel a tanácsi határozat tervezetére (13817/2023),
–	tekintettel az Európai Unió és a Norvég Királyság között az 1994. évi Általános Vám- és Kereskedelmi Egyezmény (GATT) XXVIII. cikke értelmében létrejött, az EU CLXXV. engedményes listájában szereplő valamennyi vámkontingensre vonatkozó engedményeknek az Egyesült Királyság Európai Unióból való kilépése következtében szükséges módosításáról szóló megállapodást módosító, az Európai Unió és a Norvég Királyság között levélváltás formájában létrejött megállapodás tervezetére (13818/2023),
–	tekintettel a Tanács által az Európai Unió működéséről szóló szerződés 207. cikke (4) bekezdésének első albekezdésével és 218. cikke (6) bekezdése második albekezdése a) pontjának v. alpontjával összhangban előterjesztett, egyetértésre irányuló kérelemre (C10-0189/2024),
–	tekintettel eljárási szabályzata 107. cikkének (1) és (4) bekezdésére és 117. cikkének (7) bekezdésére,
–	tekintettel a Mezőgazdasági és Vidékfejlesztési Bizottság levelére,
–	tekintettel a Nemzetközi Kereskedelmi Bizottság ajánlására (A10-0017/2025),
1.	egyetért a megállapodás megkötésével;
2.	utasítja elnökét, hogy továbbítsa a Parlament álláspontját a Tanácsnak és a Bizottságnak, valamint a tagállamok és a Norvég Királyság kormányainak és parlamentjeinek.

